खुशहाल जीवन का दुश्मन है धूम्रपान : डॉ. शर्मा
धूम्रपानका सेवन करना, जीवन को नरक से भी बदत्तर बनाना है। इससे आर्थिक, शारीरिक और सामाजिक आदि हर स्तर पर नुकसान होता है। एक तरह से धूम्रपान एवं तंबाकू का सेवन, खुशहाल जीवन का दुश्मन कहा जा सकता है। एक अनुमान के मुताबिक विश्व में लगभग डेढ़ अरब लोग धूम्रपान करते है और लगभग 50 लाख लोग प्रतिवर्ष धूम्रपान के घातक प्रभावों के कारण मौत के शिकार हो जाते हैं। उपरोक्त विचार रिटायर्ड चीफ मेडिकल आफिसर डॉ. आईके शर्मा द्वारा स्वयंसेवी संगठन एसबाईएससी द्वारा नेहरु युवा केंद्र होशियारपुर के निर्देशन में मुकेरियां विकास खंड के गांव फत्तोवाल में आदर्श युवा ग्राम विकास स्वच्छता कार्यक्रम में ‘नशों के घातक प्रभाव’ विषय पर आयोजित जागरूकता कैंप में व्यक्त किए। उन्होंने कहा कि सबसे चौंकाने वाली बात यह है कि इन धूम्रपान करने वालों के संपर्क में रहने के कारण प्रतिवर्ष धूम्रपान करने वाले 6 लाख अतिरिक्त व्यक्ति भी काल की भेंट चढ़ जाते हैं। विशेषज्ञों के अनुसार वर्ष 2030 तक तंबाकू सेवन से होने वाली मृत्यु की संख्या बढ़कर 80 लाख प्रतिवर्ष हो जाएगी। एक ब्रिटिश शोधकर्ता डॉ. जान मूरेगिलान के अनुसार साल 2050 तक धूम्रपान के कारण होने वाली बीमारियों से मरने वालों की संख्या 4 करोड़ तक पहुंच जाएगी। एक अनुमान के अनुसार धूम्रपान के कारण होने वाले कैंसर से कुल 5.35 लाख लोगों की मौतें प्रतिवर्ष हो रही है। इस कार्यक्रम का आयोजन नेहरू युवा केंद्र होशियारपुर के जिला युवा समन्वयक भूपिंदर सिंह मान लेखाकार विजय राणा के निर्देशन में किया गया।
hin_Deva hin_Deva